**Palworld** הוא משחק וידאו הרפתקאות פעולה, הישרדות ואילוף מפלצות. שפותח על ידי חברת Pocket Pair. המשחק מתרחש בעולם פתוח המאוכלס ביצורים דמויי חיות הנקראים "**Pals"** (פאלס, ובתרגום חופשי "חברים"), ששחקנים יכולים להילחם בהם או ללכוד כדי להשתמש בהם לבניית בסיס, וללחימה. ניתן לשחק ב-Palworld כשחקן יחיד או מרובה משתתפים עד 32 שחקנים בשרת אחד. המשחק הוכרז בשנת 2021 והושק באמצעות גישה מוקדמת (Early Access) עבור Windows, Xbox One ו-Xbox Series X/S בינואר 2024.

השילוב של מפלצות עם רובים, הכולל שימוש בנשק חם וציוד, זיכה אותו בכינוי "פוקימון עם רובים". אלמנטים אחרים, כמו שימוש ביצורים עצמם למאכל או הצבתם לעבודת פרך במכרות ובמפעלים, זכו אף הם לתשומת לב. כל האלמנטים החדשים האלו במשחק שבו תופסים מפלצות התקבלו היטב בקרב הקהל, עם שבחים על המשחקיות, התוכן, וההומור הסאטירי שהוא משלב בתוכו. אך ביקורת חריפה נשמעה על הסתמכותו לכאורה ושימוש בעיצובים ובמכניקה לא מקוריים. זמן קצר לאחר שחרורו, חלק ממשתמשי טוויטר העלו טענות כי הוא מעתיק עיצובים למפלצות ומכניקות ממשחקי פוקימון. בינואר 2024 חברת פוקימון הודיעה על פתיחת בדיקה בנושא.

Palworld מכר שמונה מיליון עותקים בששת הימים הראשונים של הגישה המוקדמת והגיע ליותר משני מיליון שחקנים במקביל ב-Steam, מה שהפך אותו למשחק השני הכי גבוה בכל הזמנים בפלטפורמה.

משחקיות ועלילה
--------------

ב-Palworld, שחקנים שולטים בדמות (אווטאר) הניתנת להתאמה אישית, מנקודת מבט של גוף שלישי, וחוקרים את איי פלפגוס בעולם הפתוח. על השחקנים להשיג משאבים, ליצור כלים בסיסיים, לאסוף חומרים ולבנות בסיסים המשמשים כנקודות השתגרות מהירות (Fast travel). כמו כן על השחקנים לשפר ולפתח את עץ הכישרונות (skills) המאפשרים לשחקן ליצור ולהשתמש בכלי נשק, במבנים ובחפצים שונים.

איי המשחק מכילים למעלה מ-100 יצורים הנקראים Pals, ששחקנים יכולים להשתתף נגדם בלחימה במטרה להחליש ולאחר מכן ללכוד אותם באמצעות "Pal Spheres". ניתן גם לקנות Pals בשוק השחור דרך דמויות שאינן שחקנים, או לסחור עם שחקנים אחרים. לאחר השגת ה-Pals, ניתן לזמן אותם לקרב או להציב אותם בבסיסים, ולהשתמש בהם כדי לסייע במשימות כמו יצירה, בישול וגידול צמחים בהתאם לסוג שלהם. לכל Pal יש מיומנות נוספת בנוסף למיומנות לחימה, ושימושים נוספים.

האויבים במשחק כוללים פלגים שונים בעלי אג'נדות, כמו ארגון הפשע של Rayne Syndicate, תנועת השחרור Free Pal Alliance, הקבוצה הפנאטית של האחים של ה-Eternal Pyre, כוח ההגנה של איי פלפגוס דמוי המשטרה, ויחידת המחקר הגנטי של Pal. פלגים אלו מונחים על ידי מאמני Pal רבי עוצמה המתגוררים במגדלים ברחבי האיים, והם קרבות הבוס העיקריים של המשחק.הפלגים כוללים NPCs אנושיים שמופיעים במהלך המשחק או מפטרלים ונלחמים זה בזה, שעוינים לשחקן וניתן להילחם בהם. המשחק כולל מערכת לשינוי רמות קושי. אם השחקן מבצע פשע, בדרך כלל נגד בני אדם, NPCs אנושיים מסוימים יהפכו לעוינים ויחלו לתקוף את השחקן עד שיהרגו אותו או שיתחמק מהם.

פיתוח ושחרור
------------

Palworld פותחה ומפורסמת על ידי Pocket Pair, חברה עצמאית שבסיסה בטוקיו. זהו פרויקט הישרדות העולם הפתוח השני שלהם בגישה מוקדמת, הוא משתמש במכניקת משחק המזכירה את The Legend of Zelda: Breath of the Wild, בהוספת מכניקה לאיסוף יצורים, בסגנון משחקי פוקימון. למרות שהחברה הצהירה שמשחקי פוקימון לא היו ההשראה העיקריות שלהם. לדברי המנכ"ל טאקורו מיזובה, הרעיון של Palworld מבוסס על סדרת משחקי Ark: Survival Evolved.

בשלב מוקדם בפיתוח, הוחלט להעביר את Palworld מ-Unity, שהניעה את הפרויקטים הקודמים של Pocket Pair, ל-Unreal Engine 4. מכיוון שהוא מתאים יותר למשחקי עולם פתוח כבדים. הוא תוכנן לצאת לראשונה בשנת 2022, אך המועד האחרון הוארך לאוגוסט 2023. כשהחלה הגישה מוקדמת לכלל השחקנים, המשחק הושלם רק ב-60%.

בסך הכל, התקציב עלה על מיליארד ין, והחברה שכרה למעלה מ-40 עובדים נוספים. חלקם ללא ניסיון כלל בעולם משחקי הוידאו.

המשחק נחשף ב-5 ביוני 2021, תוך פירוט מאפיינים מרכזיים כמו הישרדות, יצירה, חקר, שימוש יעיל ביצורים ומיקוד על ריבוי משתתפים. פרטים נוספים שוחררו לגישה המוקדמת במשך הזמן. Pocket Pair הכריזה על יציאת לקונסולות ה-Xbox בנוסף למחשב האישי, ובאירוע ה-Summer Game Fest, הם חשפו חלון השקה לגישה מוקדמת בינואר 2024.

Palworld שוחרר ב-19 בינואר 2024, דרך ו-Xbox Game Preview (זמין דרך שירות ה-Game Pass מהיום הראשון), שם הוא צפוי להישאר לפחות שנה אחת. תכונות עתידיות המתוכננות כוללות עדכונים עתידיים, מצבי PvP, פשיטות, חברות בגילדות מקצועיות, ומסחר ב-Pal חוצה שרתים.

ביקורות והצלחת המשחק
--------------------

### טרום שחרור

טריילר החשיפה של המשחק קיבל התעניינות גבוהה במדיות החברתיות, החל מהתרגשות ועד סלידה. הביטוי "פוקימון עם רובים" שימש בדרך כלל בתור כינוי למשחק, ובו השתמשו שחקני וצופי Palworld. חלק מהצופים חשבו שהמשחק מזויף, מחשבה שהפתיעה את צוות הפיתוח. הטלת הספק בקיומו נבעה גם כתוצאה מהמצב הלא גמור של משחק נוסף של הסטודיו. האופי הסאטירי של המשחק והעובדה שניתן להעביד ולתפוס Pals עוררו עניין נוסף בו.

### גישה מוקדמת (Early Access)

פאלוורלד קיבל בעיקר ביקורות חיוביות ממבקרים. IGN ו-PC Invasion שיבחו את הלחימה המהנה, ואת זרימת המשחק המרתקת שלה. כשהאחרון מציין את הסביבות הגדולות, אם כי מעט ריקות, המובאות לחיים על ידי שלל המפלצות החיות בהן.*The Escapist* תיאר את הקרב המאפשר לשחקנים להילחם לצד החברים שלהם נגד אויבים קשים יותר כנקודת חוזק של המשחק.PCGames כינה את המשחק "ירידה מושכת בצורה חולנית לקפיטליזם של יצורים", וקבע שלמרות שיש לו כמה פגמים, כמו התעקשותו על התנהגות מפוקפקת מבחינה אתית, והעיצובים הלא מקוריים של ה־Pals, המשחקיות שלו, והעולם הפתוח פיצו על זה. GameSpot שיבח את המכניקה והטון של המשחק כ"פרספקטיבה מרעננת בז'אנר הכופה על עצמו לעיתים קרובות להציג דברים כמשמחים ולבביים".

בערוץ ביקורות המשחקים **גיימסקור** הגדיר המבקר בן שפייר את המשחק כשילוב בין: משחקי זלדה, מיינקראפט, ופוקימון. וציין שלמרות שמדובר במשחק שחלקו מועתק, הוא אחד המשחקים הממכרים שיצא לו לשחק לאחרונה.

לעומת זאת, Rock Paper Shotgun ו-PC Gamer מתחו ביקורת על Palworld על כך שהוא מסתמך יותר מדי על הומור, וכן הצגה של התעללות בבעלי חיים. ביקורת נוספת המשותפת גם לאוהדי המשחק, היא על העיצובים הלא מקוריים של Pals והמכניקה שהועתקו מכותרים אחרים, שלדעת VG247 ערערו משחק "שראוי להעריץ".

Palworld מכר למעלה ממיליון עותקים בשמונה השעות הראשונות של גישה מוקדמת ב-19 בינואר 2024. ושמונה מיליון ב-24 בינואר 2024, וזה הגיע ליותר מ-2,000,000 שחקנים במקביל ב-Steam, והפך למשחק הראשון מאז PUBG: Battlegrounds שהגיע להישג הזה. מספר השחקנים הגבוה הוביל לבעיות בשרת. ב-27 בינואר, Palworld רשמה 2,101,867 שחקנים במקביל ב-Steam.

בחודש פברואר 2024 דווח שהמשחק חצה את רף ה-25 מיליון שחקנים, כאשר 15 מיליון רכשו את המשחק ו-10 מילון משחקים בו דרך שרטת הגיים פאס.

### בעיות משפטיות עם זיכיון פוקימון

זמן קצר לאחר השחרור, משתמשים בטוויטר החלו להבחין בדמיון בעיצובים בין Pals לפוקימון, כאשר משתמש בטוויטר טוען כי הראה עדות לגניבה גניבה של נכסי משחק. עם זאת, מנכ"ל Pocket Pair הצהיר כי בסיס עיצוב הדמויות תוכננו ברובם על ידי סטודנט בודד שנשכר בשנת 2021 בעקבות ריצת הגיוס הציבורית של החברה למאיירים חדשים. הוא גם הצהיר שהמשחק עבר ביקורות משפטיות.

ב-24 בינואר, חברת פוקימון פרסמה הצהרה שציטטה בעקיפין את המשחק, וכתבה: "קיבלנו פניות רבות בנוגע למשחק של חברה אחרת ששוחרר בינואר 2024... בכוונתנו לחקור ולנקוט באמצעים מתאימים כדי לטפל בכל מעשים הפוגעים באינטלקטואל. זכויות קניין הקשורות לפוקימון". מנכ"ל Pocket Pair הצהיר כי החברה קיבלה איומי מוות.

Nexus Mods, אתר הפצת מודים, הצהיר שהוא לא ייקח את הסיכון המשפטי בהפצת מודים של Palworld בנושא פוקימון.

לקריאה נוספת
------------

* המדריך המלא לשורד המתחיל ב-Palworld

קישורים חיצוניים
----------------

* 

* אתר האינטרנט הרשמי של Palworld (באנגלית)
* Palworld, ברשת החברתית פייסבוק

* Palworld, ברשת החברתית אקס (טוויטר)

* Palworld, ברשת החברתית טיקטוק

הערות שוליים
------------

1. 1 2  Deborah Almeida, Palworld Is Perfect for Gamers Who Wish the Pokémon Universe Was Darker, CBR, ‏2022-07-17 (באנגלית)
2. 1 2  Travis Northup, Palworld Early Access Review - Steam Version, IGN, ‏2024-01-23 (באנגלית)
3. 1 2  Palworld Is Refreshingly Comfortable With Being Immoral, GameSpot (באנגלית אמריקאית)
4. ↑  יובל מן, "פוקימון עם רובים": הלהיט החדש Palworld מעורר סערה בעולם הגיימינג, באתר ynet, 25 בינואר 2024
5. 1 2  חברת הפוקימונים מודיעה רשמית על פתיחת חקירה בנושא גניבת מודלים ב-Palworld, באתר Vgames.co.il, ‏2024-01-25
6. 1 2  7 מיליון עותקים ל-Palworld, רשמית המשחק השני הכי משוחק בסטים אי פעם, באתר Vgames.co.il, ‏2024-01-24
7. ↑  Brendan Lowry last updated, Palworld breaks 2 million concurrent players on Steam and becomes second most-played game ever, blowing past Counter-Strike 2 [UPDATED], Windows Central, ‏2024-01-20 (באנגלית)
8. 1 2 3  Kelsey Raynor Guides Writer, Palworld review - Early Access, VG247, ‏2024-01-19 (באנגלית)
9. ↑  Writer, Kiera Mills Guides; Mills, Kiera (2024-01-19). "The best Pals in Palworld and how to catch them". *Rock, Paper, Shotgun* (באנגלית). נבדק ב-2024-01-30.
10. 1 2  All Syndicate Towers locations in Palworld, Dexerto, ‏2024-01-23 (באנגלית)
11. ↑  Tristan Jurkovich, Palworld: 6 Beginner Mistakes To Avoid, Game Rant, ‏2024-01-20 (באנגלית)
12. ↑  Artur Novichenko, Palworld: How to Remove Wanted Status, Game Rant, ‏2024-01-19 (באנגלית)
13. ↑  *פוקימון עם רובים?! הביקורת שלי לפאלוורלד!*, נבדק ב-2024-01-30
14. ↑  Palworld Tips And Tricks, GameSpot (באנגלית אמריקאית)
15. 1 2  3日後に命運が決まる、パルワールドという偶然の物語｜ポケットペア, note（ノート）, ‏2024-01-16 (ביפנית)
16. ↑  Exclusive interview: Palworld dev talks about game’s influences, original assets and the possibilities of a PvP mode, automaton-media.com (באנגלית אמריקאית)
17. 1 2  ポケットペア『パルワールド』ができるまでの物語公開―"めちゃくちゃ面白いゲームに仕上がった"失敗を乗り越えて辿り着いた"集大成", Game\*Spark - 国内・海外ゲーム情報サイト, ‏2024-01-16 (ביפנית)
18. ↑  Craftopia studio Pocket Pair announces multiplayer open-world survival crafting game Palworld for PC, Gematsu, ‏2021-06-05 (באנגלית אמריקאית)
19. ↑  Palworld Receives New Gameplay Trailer, Adds Xbox Series X/S and Xbox One Versions, GamingBolt (באנגלית אמריקאית)
20. 1 2 3 4  Palworld launches in Early Access on January 19 for Xbox Series, Xbox One, and PC, Gematsu, ‏2024-01-09 (באנגלית אמריקאית)
21. ↑  Wesley Yin-Poole, Palworld Is Already Off to a Huge Start on Steam, IGN, ‏2024-01-19 (באנגלית)
22. ↑  Marcus Stewart, Creature Feature – Capturing The Curious Story Of Palworld, Game Informer (באנגלית)
23. ↑  Palworld review - Pokemon Survival Evolved, PC Invasion, ‏2024-01-18 (באנגלית אמריקאית)
24. ↑  Alex Berry, Palworld Is a Refreshing Pokémon Twist on Survival Crafting, The Escapist, ‏2024-01-19 (באנגלית אמריקאית)
25. 1 2  Palworld early access review – a morbid and messy survival game, PCGamesN, ‏2024-01-19 (באנגלית אמריקאית)
26. ↑  *פוקימון עם רובים? מה חשבתי (בינתיים) על פאלוורלד | PALWORLD*, נבדק ב-2024-02-02
27. ↑  published, Lincoln Carpenter (2024-01-18). "Palworld could be a delight if it wasn't so invested in being awful". *PC Gamer* (באנגלית). נבדק ב-2024-01-30.
28. ↑  Wesley Yin-Poole, Pokémon Fans Are Coming for Palworld With a Vengeance, IGN, ‏2024-01-19 (באנגלית)
29. ↑  "Palworld servers struggle as players pile on via Steam". *Eurogamer.net* (באנגלית). 2024-01-19. נבדק ב-2024-01-30.
30. ↑  Pokémon-style survival game Palworld is a huge hit, with 2m players in 24 hours, VGC, ‏2024-01-20 (באנגלית בריטית)
31. ↑  מגה להיט: Palworld חצה את רף 25 מיליון שחקנים תוך חודש אחד בלבד | GamePro, באתר gamepro.co.il, ‏2024-02-24
32. 1 2  Palworld embroiled in AI and Pokémon ‘plagiarism’ controversy, VGC, ‏2024-01-20 (באנגלית בריטית)
33. ↑  Palworld’s release not faced with legal issues, according to dev, automaton-media.com (באנגלית אמריקאית)
34. ↑  Palworld Pokémon plagiarism accusations pile up as CEO responds, VGC, ‏2024-01-22 (באנגלית בריטית)
35. ↑  Kyle Orland, Major mod site says to keep your Pokémon content far away from Palworld, Ars Technica, ‏2024-01-25 (באנגלית אמריקאית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"Palworld"**.